Sverre Valen

Sverre Valen (1925–2023) var en norsk kordirigent. Han var dirigent for Sandefjord Jentekor, som han grunnla i 1956.«– Et varemerke for byen», Sandefjords Blad, 10. juni 2009, besøkt 10. november 2009.Rose Zavodny: Sverre Valen (1925-2023) - Minneord i Aftenposten 27. mars 2023

 Liv og virke 
 Bakgrunn 
Sverre Valen ble født den 9. mai 1925 i Levanger i Nord-Trøndelag. Hans far, Tor Sveinungsen Valen (1888–1977), var adventistpastor,Omtale av Tor S. Valen på 85-årsdagen i Sandefjords Blad, 20. februar 1973. noe som førte til at familien flyttet en rekke ganger i Valens barne- og ungdomstid. Sverre Valen begynte med musikk som 11-åring, da han fikk et piano, og til å begynne med var det instrumentalmusikk som fanget hans interesse. Han fikk undervisning i trompet-, cello- og fiolinspill i tillegg til undervisning i klaverspill av Inge Rolf Ringnes. Av stor betydning for hans musikalske dannelse var fire år med sangundervisning hos sangeren Marie Irgens, som var en personlig venn av Edvard Grieg.

Til tross for den tidlige musikkinteressen hadde Valen i ungdommen staket ut en annen yrkesvei for seg selv, og det var først i 20-årsalderen at han bestemte seg for å studere musikk ved Musikkonservatoriet i Oslo.

I 1952 giftet Valen seg med sangpedagogen Mary (født Johannessen) fra Drammen, og i 1956 bosatte de seg i Sandefjord, som ble deres hjemby livet ut.

 Gjennombrudd 
Valen fikk sitt gjennombrudd med Sandefjord jentekor i 1969, da de vant førsteprisen i BBCs prestisjetunge korkonkurranse Let the Peoples Sing. Koret vant også en førstepris i Weltjugendfest für Musik i 1979 og i 1990, samt NRKs landskonkurranse for kor 15 ganger. Valen startet også flere andre kor, deriblant Valen-koret som han dirigerte i perioden 1964–1995, Valens Solistensemble, Bel Canto og Adventsangerne i 1984.95 års omtale i Aftenposten 9. mai 2020

Valen vokste opp i adventistkirken, og troen var en viktig del av livet hans. Adventistsangerne ble representasjonskor for Adventistsamfunnet. Etter at han selv la ned sitt solistensemble  2000, var dette koret det eneste han fortsatt dirigerte.

Sammen med Valen-koret fikk han Spellemannprisen i 1974 i klassen «Årets seriøse plate» for Fjell-Noreg. Valen var også æresmedlem av Foreningen norske kordirigenter, og mottok Korprisen 2012 fra Norges Korforbund.

Valen drev også utstrakt reisevirksomhet, med turneer i USA og i mange europeiske land,«Et fenomen i norsk musikkliv», Sandefjords Blad, 9. november 2009, besøkt 10. november 2009. og hadde ca. 60 plateinnspillinger. I Europa sang koret blant annet i Kølnerdomen, Notre Dame de ParisHugo Lauritz Jenssen, Linda Næsfeldt (3. mars 2013) Alt for barna Dagens Nyheter. Lest 17. februar 2014 og Peterskirken.Flemming Hofmann Tveitan (12. januar 2010) Samlet mellom to permer Sandefjords Blad. Lest 14. februar 2014

Valen ble i 1992 utnevnt til ridder av 1. klasse av St. Olavs Orden og ble også tildelt St. Olavsmedaljen.

I 1975 ble Valen tildelt Vestfold fylkeskommunes kunstnerpris. I 1999 ble han utnevnt til «Århundrets Sandefjording» i klassen for kultur.

Sverre Valen holdt sin siste konsert 8. juni 2013.

 Referanser 

 Litteratur 
 Tore Sognefest: Kormesteren Sverre Valen – et fenomen i norsk musikkliv, Norsk Bokforlag, 2009. ISBN 9788270073429

 Eksterne lenker 
 Sverre Valen – Norsk biografisk leksikon
 Sverre Valen 90 år – Norges Korforbund
 ‒ Ikke bare syng med det nebbet du har (NRK.no, publisert 16. november 2013, besøkt 21. desember 2014)
 Sverre Valen fyller 90 år – Et liv på korsangens vinger – Sandefjords Blad 9. mai 2015

Kategori:Norske dirigenter
Kategori:Riddere av 1. klasse av St. Olavs Orden
Kategori:St. Olavsmedaljen
Kategori:Vinnere av Spellemannprisen
Kategori:Personer fra Levanger kommune
Kategori:Personer fra Sandefjord kommune